**JEGYZŐKÖNYV**

**az Etyek SE 2018. 01. 18. napján megtartott közgyűlésről**

**Helye:** 2091 Etyek Alcsúti út 1. /Etyeki Könyvtár/

**Ideje:** 2018. január 18. 18:00

**Jelen vannak**: a mellékelt jelenléti ív szerint: 12 fő

**Levezető elnök:** Hargitai Zoltán

**Jegyzőkönyvvezető:** Ferenc Istvánné

**Jegyzőkönyv-hitelesítő:** Danczinger Géza

**Jegyzőkönyv-hitelesítő:** Szűcs Zsófia

**Napirendi pontok:**

1. Elnöki beszámoló
2. Titkári beszámoló
3. Gazdasági vezető beszámolója
4. Felügyelő Bizottsági beszámoló
5. Éves költségvetés meghatározása, elfogadása
6. Alapszabály módosítás
7. Jelölő Bizottság felállítása
8. Egyebek

Hargitai Zoltán a sportegyesület elnöke, köszönti a megjelenteket és javaslatot tesz a levezető elnök személyére. Levezető elnöknek javasolja saját magát, melyet a tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyvvezető személyére, melyet a tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyv hitelesítők személyére, melyet a tagság egyhangú szavazással, ellenszavazat és tartózkodás nélkül elfogad.

A levezető elnök ismerteti a napirendi pontokat, melyeket a jelenlévők egyhangúan elfogadtak, új napirendi pontra javaslat nincs. Megállapítja, hogy a megjelentek száma nem éri el a határozatképességhez szükséges létszámot, ezért megismételt közgyűlést kell tartani, mely az alapszabály értelmében a megjelentek számaránya tekintetében határozatképes.

**Megismételt közgyűlés**

**Helye:** 2091 Etyek Alcsúti út 1. /Etyeki Könyvtár/

**Ideje:** 2018. január 18. 18 óra 30 perc

**Jelen vannak**: a mellékelt jelenléti ív szerint: 12 fő

**Napirendi pontok:**

**1. Elnöki beszámoló (csatolva)**

Az elnök ismerteti a beszámoló tartalmát.

Kérdés, hozzászólás:

**Lazányi Annamária:** Köszönjük az elnökség munkáját, és azt kérdezi kapott-e valamilyen segítséget az elnökség a tagságtól, és ha igen melyek voltak ezek?

**Hargitai Zoltán:** Válaszol. Az elnökség a vállalt feladatait a lehetőségekhez képest elvégezte, és végzi folyamatosan, a tagság lehetne aktívabb is de minket azért választottak, hogy elvégezzük azt a feladatot amit a közgyűlés meghatároz.

**Lénárt Bálint:** Miért januárban van a közgyűlés nem lehetne később tartani.

**Hargitai Zoltán:** Válaszol. Azért mert olyan változtatásokat szeretnénk a közgyűléssel elfogadtatni, amihez idő kell, hogy a tagság alkalmazkodjon hozzá, és a költségvetést is meg kell vitatni ami az adott évre szól

További kérdés, hozzászólás nincs

*Szavazás:*  *11 igen*

 *0 nem*

 *1 tartózkodás*

***A szavazás értelmében a közgyűlés elfogadta, és jóváhagyta az elnöki beszámolót.***

***1/2018.(01.18.) Kgy.sz. határozat***

**2. Titkári beszámoló (csatolva)**

Tiszekkerné Bozsányi Kamilla titkár ismerteti a beszámolót.

Kérdés, hozzászólás: nincs

*Szavazás:*  *10 igen*

 *1 nem*

 *1 tartózkodás*

***A szavazás értelmében a közgyűlés elfogadta, és jóváhagyta a Titkári beszámolót.***

***2/2018.(01.18.) Kgy.sz. határozat***

**3. Gazdasági vezető beszámolója (csatolva)**

Ferenc Istvánné ismerteti a beszámoló tartalmát, és beszámol a pénzügyi helyzetről.

Kérdés, hozzászólás:

**Bánszki Viktor:** Örül az elnyert TAO pályázati összegnek és azt kérdezi elő tudjuk-e teremteni a szükséges önerőt?

**Ferenc Istvánné:** Válaszol. Az elnökség folyamatosan azon dolgozik, hogy azt a kevés pénzt, amit kapunk megfelelően használjuk fel. Az önerőt csak akkor tudjuk előteremteni, ha a tagság, befizeti a tagdíjakat, ezért szeretnénk átalakítani a tagdíjfizetési rendszert.

**Bánszki Viktor:** És ha ez nem sikerül?

**Hargitai Zoltán:** Válaszol. Akkor csak annyit használunk föl az elnyert pályázati pénzből amennyihez elegendő önerővel rendelkezünk, a többit visszautaljuk az MLSZ-nek.

További kérdés, hozzászólás nincs

*Szavazás:*  *11 igen*

 *0 nem*

 *1 tartózkodás*

***A szavazás értelmében a közgyűlés elfogadta, és jóváhagyta a Gazdasági vezető beszámolóját.***

***3/2018.(01.18.) Kgy.sz. határozat***

**4. Felügyelő Bizottság beszámolója (csatolva)**

A beszámolót Lénárt Bálint bizottsági tag ismerteti.

Kérdés, hozzászólás: nincs

*Szavazás:*  *11 igen*

 *0 nem*

 *1 tartózkodás*

***A szavazás értelmében a közgyűlés elfogadta, és jóváhagyta a Felügyelő Bizottság beszámolóját.***

***4/2018.(01.18.) Kgy.sz. határozat***

**5. A 2018. évi költségvetés megvitatása, elfogadása**

Hargitai Zoltán (elnök) ismerteti az elnökség elképzeléseit, javaslatait. A bevételek tekintetében az elnök tárgyalást folytatott a polgármester úrral és a képviselő testület elé lett terjesztve az egyesület és az önkormányzat között érvényben lévő támogatói szerződés módosítása, melynek értelmében az eddigi 2 millió forint, támogatást 3 millió forintra emeljük, azzal a kikötéssel, hogy a plusz 1 millió forint csak felújítási, állagmegóvási munkálatokra, és az ehhez kapcsolódó pályázatokra használható fel. Az új támogatási megállapodás mellett fontos a tagdíj befizetési rendszer átalakítása, szigorítása. Az elnök javasolja, hogy az egyesületi tagsági díj legyen egy összegű (10.000Ft/fő/év) és azt legkésőbb az adott évben március 31.-ig be kell fizetni. Emellett a szakosztályok a megfelelő működésük érdekében saját szakosztályi tagdíjat is szedjenek, ehhez minden szakosztály kapjon saját pénztárbevételi bizonylatot, ahol a saját szakosztályi tagdíjukat külön kezelhetik.

Kérdés, hozzászólás:

**Danczinger Géza:** Mi lesz az év közben felvett és kilépett tagokkal?

**Hargitai Zoltán:** Válaszol. A sportegyesületi tagsági díj amint a nevében is benne van a tagsághoz való tartozás díja, nem azt jelenti, hogy akkor fizetem be amikor sportolok, erre ott van a szakosztályi tagdíj és az alkalmi tagdíj, aki tagja szeretne lenni a sportegyesületnek az befizeti az egyesületi tagdíjat, de a sportolás nem kötelező úgy is lehet valaki tag, hogy nem sportol.

**Ferenc Istvánné:** Nem ez volt a kérdés.

**Hargitai Zoltán:** Válaszol. Igen csak fontos volt elmondani és tudatosítani a tagsággal ezt is. A kérdésre válaszolva, aki befizette az éves tagsági díjat az az év közbeni kilépéssel, kizárással az összeget nem kaphatja vissza, aki év közben igazol az egyesülethez az a belépés napjától számítva részarányosan (1000Ft/hó) kell, hogy megfizesse a sportegyesületi tagsági díjat az év hátralévő részében.

Az elnök elmondja, hogy a legtöbb probléma a felnőtt csapatnál jelentkezett ezért az elnökség kijelölte Heiszler Ákost a felnőtt labdarúgó csapat menedzserének, aki kidolgozott egy stratégiai tervet, lennének hasznos ötletek is a bevételek növelésére. Megköszöni a segítő szándékot, és ahogyan már korábban is elmondta az elnökségnek az az álláspontja, hogy amelyik szakosztály saját bevételi forrásokat tud előteremteni azt a bevételt csak arra az adott szakosztályra fogjuk elkölteni, saját magára használhatja föl.

További kérdés, hozzászólás nincs

*Szavazás:*  *10 igen*

 *1 nem*

 *1 tartózkodás*

***A szavazás értelmében a közgyűlés elfogadta, és jóváhagyta a javaslatokat és a 2018. évi költségvetést.***

***5/2018.(01.18.) Kgy.sz. határozat***

**6. Alapszabály módosítása (csatolva)**

Hargitai Zoltán (elnök) ismerteti az elnökség által javasolt alapszabályt.

Kiemelt intézkedések:

1. Az eddigi havi 1000Ft/fő/hó tagsági díj helyett éves 10.000Ft/fő egyesületi tagsági díj legyen, melynek befizetési határideje az adott év március 31.
2. Aki ezt határidőre nem fizeti be az a felszólítás után 30 nappal kizárásra kerül.
3. Ezen felül a szakosztályok saját maguk is szedhetnek szakosztályi tagdíjat, melynek mértékéről saját maguk dönthetnek és ez a bevétel csak a saját maguk szakosztályra költhető. Az alkalmi tagdíj továbbra is 500Ft/fő/alkalom maradna.
4. A közgyűlés helyett Küldöttgyűlés legyen ahol az elnökségi és bizottsági tagok, a meghívottak és a szakosztályok által delegált két fő szakosztályi küldött hozza meg a döntéseket. A szakosztályi küldötteket a szakosztályvezető bizza meg a feladatra, minden szakosztály létszámától függetlenül 2 fő szakosztályi delegáltat küldhet a küldöttgyűlésre. A küldöttgyűlésen az egyesület tagjai is jelen lehetnek de nem szavazhatnak.
5. Az elnökségi póttag pozíció megszüntetésre kerül.

Kérdés, hozzászólás:

**Ferenc István:** Mikortól lesz érvényes az új alapszabály?

**Hargitai Zoltán**: Válaszol. A mai naptól a szavazás, és jóváhagyás után, de még a Székesfehérvári Törvényszék ellenjegyzése is szükséges.

**Szűcs Zsófia:** Mikor és hol lehet befizetni a tagsági díjat?

**Hargitai Zoltán**: Válaszol. Először is a Szakosztály vezetőnél, vagy egyeztetés után a gazdasági vezetőnél, vagy nyitvatartási időben, a Titkárnál a Kamilla virágboltban. Minden szakosztály saját pénztárbevételi bizonylatot kap a könnyebb elszámolhatóság érdekében.

További kérdés, hozzászólás nincs.

*Szavazás:* *10 igen*

 *1 nem*

 *1 tartózkodás*

***A szavazás értelmében a közgyűlés elfogadta, és jóváhagyta az új Alapszabályt.***

***6/2018.(01.18.) Kgy.sz. határozat***

**7. Jelölő Bizottság felállítása**

Az elnök ismerteti a helyzetet, miszerint 2019-ben tisztújító közgyűlést kell tartani és az Alapszabály értelmében egy évvel ez előtt Jelölő Bizottságot kell felállítani.

Jelölő Bizottsági Tagnak javasolja (előzetesen már beszélt velük a jelölésről és mind a hárman elmondták, hogy vállalnák a feladatot) Tóth Károlyt, Heiszler Ákost, és Ágoston Balázst

A felkérést a jelöltek elvállalják.

Az elnök megkérdezi a jelenlévő tagokat, van-e más jelölt.

Nincs. Kérdés, hozzászólás: nincs

*Szavazás:*  *11 igen*

 *0 nem*

 *1 tartózkodás*

***A szavazás értelmében a közgyűlés elfogadta, és jóváhagyta a Jelölő Bizottság felállítását és tagjait.***

***7/2018.(01.18.) Kgy.sz. határozat***

**8. Egyebek**

**8.1. Hargitai Zoltán:** Az Alapszabály lehetőséget ad tiszteletbeli tagok megválasztására, ezért javasolja a közgyűlésnek, hogy tiszteletbeli tagnak válasszuk meg Wlack Lászlót, Máté Miklóst és Székely Ferencet.

Kérdés, hozzászólás:

**Bánszki Viktor:** Javasolja még Tiszteletbeli tagnak Somogyi Miklóst

*Szavazás:* *10 igen*

 *0 nem*

 *2 tartózkodás*

***A szavazás értelmében a közgyűlés elfogadta, és jóváhagyta a Tiszteletbeli tagok névsorát.***

***8.1./2018.(01.18.) Kgy.sz. határozat***

**8.2. Hargitai Zoltán:** Az Alapszabály lehetőséget ad valamely az egyesületen belüli sporttal kapcsolatos feladatok ellátására szervezeti egységet létrehozni, ezért javasolja a közgyűlésnek, hogy hozzuk létre az Etyeki Sport Hagyományőrző Tagozatot, és vezetőjének javasolja Wlack Lászlót.

Kérdés, hozzászólás: nincs.

*Szavazás:* *12 igen*

 *0 nem*

 *0 tartózkodás*

***A szavazás értelmében a közgyűlés elfogadta, és jóváhagyta hogy a sportegyesületen belül létrehozzuk az Etyeki Sport Hagyományőrző Tagozatot***

***8.2./2018.(01.18.) Kgy.sz. határozat***

**8.3. Hargitai Zoltán:** Elmondja, hogy a 2016. január 22.-i Közgyűlésen megszavazásra került az Etyeki Sportért Alapítvány megszüntetése, de a Székesfehérvári Törvényszékhez nem megfelelő módon lett beadva a törlési kérelem ezért most ezt újra meg kell szavazni. Mint ismeretes az Etyeki Sportért Alapítvány kuratóriuma lemondott és ezért létrehozója a Sportegyesület kell, hogy döntsön az Alapítvány további sorsáról, mert a jelenlegi háromfős kuratórium, és a háromfős ellenőrző bizottság tagjai nem vállalják tovább a megbízatást.

Ezért két lehetőség van vagy új kuratóriumot és ellenőrző bizottságot kell választani, vagy meg kell szüntetni az Alapítványt. Megkérdezi a jelenlévő tagságot, hogy ki az aki elvállalná ezeket a feladatokat. Nincs jelentkező, ezért javasolja az Alapítvány megszüntetését.

Kérdés, hozzászólás: nincs.

*Szavazás:* *9 igen*

 *2 nem*

 *1 tartózkodás*

***A szavazás értelmében a közgyűlés elfogadta, és jóváhagyta az Etyeki Sportért Alapítvány megszüntetését.***

***8.3./2018.(01.18.) Kgy.sz. határozat***

További kérdés, hozzászólás, felszólalás nincs.

Hargitai Zoltán (elnök) megköszöni a megjelent tagságnak a jelenlétét, és bezárja a közgyűlést.

Etyek, 2018. 01. 18.

 P.H.

………………………… …………………………

 Hargitai Zoltán Ferenc Istvánné

*levezető elnök* *jegyzőkönyvvezető*

 ………………………… …………………………

Szűcs Zsófia Danczinger Géza

 *jegyzőkönyv hitelesítő* *jegyzőkönyv hitelesítő*